Greek Legal Document

Category: 91

Content:
4α. ΕΓΚΥΚΛΙΟΣ ΔΙΟΙΚΗΣΕΩΣ ΙΚΑ Αριθ. 62/1954 Κοινοποιείται απόφασις του Δ.Σ. διά την συγκρότησιν Επιτροπών ασκήσεως Ιεραρχικού ελέγχου. Κοινοποιούμεν υμίν κατωτέρω διά τα καθ’ υμάς απόφασιν του Δ.Σ. ληφθείσαν κατά την συνεδρίασιν αυτού της 4ης Μαρτίου ε.έ. Σχετικώς διευκρινίζομεν, ότι τόσον επί περιπτώσεως ασκήσεως ιεραρχικού ελέγχου, κατά τας παρεσχημένας ήδη προς υμάς οδηγίας, όσον και επί των αιτήσεων θεραπείας κατ’ αποφάσεων των Διευθυντών των Υποκαταστημάτων των τελευταίων τούτων μέχρι της ανασυγκροτήσεως των οικείων ΤΔΕ-οι σχετικοί φάκελλοι πλήρεις και προσηκόντως διασκευασμένοι προς αποφυγήν απωλείας δικαιολογητικών δέον να διαβιβάζωνται το ταχύτερον απ’ ευθείας εις την Γραμματείαν της Επιτροπής Ιεραρχικού Ελέγχου, στεγαζομένην εις ίδιον οίκημα (οδός Τσώρτσιλ (Σταδίου) αριθ. 31 τηλέφ. 21.113.).  Προς την εν λόγω Επιτροπήν δέον, όπως διαβιβασθούν αι ήδη εκκρεμούσαι εις τα Υποκαταστήματα αιτήσεις θεραπείας ησφαλισμένων και εργοδοτών. Aπόφασις Διοικητικού Συμβουλίου Ι.Κ.Α.  υπ’ αριθ. 120/4.3.54 Αποφασίζει 1)όπως η γνωμοδότησις επί της ασκήσεως ή μή ιεραρχικού ελέγχου επί των περιπτώσεων των καθοριζομένων εν τη υπ’ αριθ. 2462/16.1.1952 αποφάσει του Δ.Σ. ως και επί των εκρεμουσών αιτήσεων θεραπείας κατ’ αποφάσεων των Δ/ντών των Υποκαταστημάτων ανατεθή εφεξής εις τρεις Επιτροπάς Ιεραρχικού Ελέγχου, συνιστωμένας παρά τη Διοικήσει του Ιδρύματος, εκάστης εκ δύο μελών του Δ.Σ. και τριών ανωτάτων ή ανωτέρων υπαλλήλων του Ιδρύματος. 2)όπως εις εκάστην των Επιτροπών τούτων ανατεθή ειδικώτερον η γνωμοδότησις (εις την Α’ Επιτροπήν επί υποθέσεων αφορωσών την απονομήν συντάξεως ή επιδόματος επαγγελματικής αναπροσαρμογής, ως και αναγνωρίσεως ημερών εργασίας (πραγματοποιηθέντων ημερομισθίων). Εις την Β’ Επιτροπήν επί υποθέσεων παροχών ασθενείας ανεργίας και στρατεύσεως και εις την Γ’ Επιτροπήν επί υποθέσεων υπαγωγής εις την ασφάλισιν και εισπράξεως των εισφορών ως και επί παντός ετέρου θέματος μή περιλαμβανομένου εις την αρμοδιότητα των λοιπών Επιτροπών. Η το πρώτον αρμοδίως επιλαμβανομένη Επιτροπή καθίσταται αρμοδία και επί παντός θέματος αρμοδίως αποφασιζομένου παρά των άλλων Επιτροπών, περιλαμβανομένου εν τη ελεγχομένη αποφάσει:  3)όπως αι υπό των Επιτροπών τούτων εκδιδόμεναι γνωμοδοτήσεις φέρωνται ενώπιον της Επιτροπής Διοικήσεως του Ιδρύματος, αρμοδίας όπως αποφασίση την άσκησιν ή μή ιεραρχικού ελέγχου. (Μετά την σελ. 348) Σελ. 348,001 ΚΔ-65 Ιεραρχικός ΄Ελεγχος 15Β.Ι.δ.4α 15Β.Ι.δ.4α Ιεραρχικός ΄Ελεγχος